
משכן ובית בדרושי חופה - מדרשת חתונה של הרב שג"ר
הבית כמקום הברית
איה הוא האתר של ברית הנישואין? היכן הוא מקום המפגש? 
גם כאן דרשו חכמים: 
"וכיפר בעדו ובעד ביתו – ביתו זו אשתו"
לאהל מועד שם נוסף, המשכן. המקום בו הקב"ה שוכן הוא – הבית. אחד מכינוייו הוא 'שכינה' - הפלא שביכולת לשכון, למצוא מקום. מקום המפגש הוא הבית, המקום של האינטימיות. בבית אינני חש זרות וניכור, אני מה שאני. הבית הוא ה'היות אצל עצמו'. 
לפני הנישואין אין בית, אין אינטימיות, אין שמחה ואין פרטיות. הבודד חי בביתם של אחרים, הוא זר למקומו, נמצא בגלות. "כציפור נודדת מן קִנה כן איש נודד ממקומו" לעומת זאת, 'גם ציפור מצאה בית ודרור קן לה, אשר שתה אפרוחיה את מזבחותיך ה' צבאות מלכי ואלוקי'. הבית הינו המקום של האדם, הסביבה שבה הוא חי. אנחנו אומרים על מישהו, "הוא לא מצא את מקומו", ומאידך על מישהו אחר, "הוא במקום שלו". היכולת לשכון במקום, למצוא את המקום, הינה הביתיות, וביתיות זו הינה בראש ובראשונה הבית של האיש והאישה, שלאחריהם מצטרפים ההורים – המשפחתיות. 
מסביב לזוגיות הכרובים מתהווה המשפחתיות של ההשתכנות במשכן. המשפחתיות המעניקה ביטחון וסולידאריות, היא ה'שכונה האנושית'. בהקשר הזה, החתונה איננה רק חתונת הילדים, אלא גם חתונת ההורים והסבים והסבתות, חתונת המשפחות המרחיבות את ביתן.

הוספה: האדם הנמצא בזרות כלפי מקומו, יכול לצאת ממיצר הזרות רק אם יפרוש את חסותו. 
"כשיש להאדם לב אין שייך אצלו מקום כלל, כי אדרבא, הוא מקומו של עולם וכו'. כי האלוקות הוא בלב, כמו שכתוב 'צור לבבי'. ואצל ה' ית' נאמר 'הנה מקום איתי' – שהוא מקומו של עולם ואין העולם מקומו. נמצא, מי שיש לו לב ישראלי, אין ראוי לו לומר שמקום זה אין טוב לפניו, כי אין שייך אצלו מקום כלל, כי אדרבא הוא מקומו של עולם ואין העולם מקומו" (ליקוטי מוהר"ן תנינא תורה נ"ו)..
[bookmark: _30j0zll]על דרך רמז נדרוש בעקבות דברי האריז"ל (ע"ח, שער לידת מוחין, פרק ב') ש'שחוק' ו'בית' זהים בערכם המספרי, ובית עולה בערכו המספרי לפעמיים 'אור'. כמו אומר שהאפשרות למֵלאוּת של שחוק בעולם הזה תיתכן רק בהקשר של בית, שהוא עצמו מורכב ממפגש של שתי אורות, אור הזכר ואור הנקבה. על כן משחרב המקדש אסור לו לאדם למלא פיו בשחוק, אלא בעת שבונה הוא את ביתו בהתקדשות, שאז יש בו בחינה של תקומת בית המקדש ובניית חורבת ירושלים – ואז מותר וראוי לו לשחוק בביתו, כיצחק ששיחק עם רבקה אשתו 

מדרשת חתונה שלי ....איש ואישה זכו שכינה ביניהם. כולנו כאן מברכים אתכם ברגעים הרי גורל אלה בחייכם, לא רק ששכינה תשכון במעונכם, אלא בעיקר שאתם תדעו לשכון בביתכם. היכולת לשכון כלל אינה פשוטה בהיותה תנועה של הכלה שנותנת מקום ממשי לסתירות ההוויה האנושית - לגבריות המשפיעה-המזריעה מספירת היסוד, אבל גם לנשיות, לענווה, ולביטול מספירת המלכות, לקדושה אבל גם לאנושיות, לשמחה אבל גם לכאב, לאמונה הוודאית אבל גם לספקות ולתהיות, ללוחות אבל גם לשברי לוחות, לכיבוש היצר אבל גם לתשוקות, לאהבה עזה כמוות שרשפיה רשפי אש שלהבת יה, אבל גם ליראה, לציות להלכה ולנכנעות למסורות ולמנהגים. ביתכם יהיה בית וועד לחכמות ולדמיונות, לחולין ולשבת, לימים טובים אבל גם לימים רעים, לנשגבות האדם אבל גם לעליבותו - הכול ישכון במעונכם כמו פאזל שאינו שלם גם אם חסר אפילו רכיב אחד. תביאו לביתכם את עצמכם איך שאתם, את יתרונותיכם אבל גם את חולשותיכם, את המקומות המוארים בנפשכם אבל גם את המחוזות האפלוליים שבכם, ובעקבות מנורת החסרונות של ר' נחמן, תלמדו לבנות מהחולשות, מהארעיות, ומעליבות הקיום האנושי, את מנורת החסרונות שלכם שבע"ה תאיר ברכה ושפע בעולמות.

פתיחה לדיבורים על היצר ישנו ערך מתקן מעצם הוצאתו לעולם הדיבור, לשפה. יכולת השליטה והניתוב של האנרגיות העזות והאנרכיסטיות שבנפש מתעצמת מעצם הדיון המילולי, מהאור של דעת התורה. 
מפורסם ויכוחו של הראי"ה קוק עם דרך המוסר. בעלי המוסר מלמדים שלא די בלימוד תורה כדי לקדם את עבודת המידות, תיקון הנפש, ויש צורך בעצות פרקטיות כדי להטמיע את אור התורה בפועל ממש. הרב קוק, לעומתם, מלמד שללימוד עצמו יש רוח ואף כוח ואנרגיות העשויים לכונן את הנפש והמעשיוּת של היהודי. לשיטתו, עצם החשיפה ללימוד משפיעה השפעה מוסרית עמוקה. הדעת היא לדעתו מקור תיקון המידות והמעשים. בסופו של חשבון לא נדרשת הכרעה בוויכוח זה. מבחינה מעשית מצריך תיקון הנפש דעת עמוקה, אבל זקוק גם לליקוטי עצות ואף לתחכום מוסרי. 
המאמר שלפנינו, שהוא עיבוד של תורות של הרב שג"ר ממקומות שונים, מטרתו להעניק דעת עמוקה בכל הקשור להתמודדות עם היצר בכלל ועם התאווה המינית בפרט. המסר והבשורה של הדיבורים שלקמן נעוצים בתובנות חדשות-ישנות בכל הקשור ליחס היהודי לגופו, ליצריו ולמושגי הצנעה והבושה. מי ש'ייכנס' לדברים בכל כוחו ממקום של 'יגיעת נשמה', עשוי לגלות בהם לא רק דעת אלא גם עצות בנושא הרגיש ביותר בחיי האדם בכלל ובחיי היהודי ירא השמים בפרט.
הדיון עובר דרך מושג הברית – פגם הברית ותיקונו, מושגים שראשיתם נעוצה בפרשנות קבלית לפרשיות הבריאה, ומשליכים על שאלות קיומיות שמטרידות רבים בהקשר של ניכור ואינטימיות, הארת פנים, בושה וחשיפה וכיוצא באלו.

פגם הברית, תיקון הברית
פגם הברית נתפס אצל בעלי הסוד כשורש הקלקול האנושי שמקורו בחטא אדם הראשון ובגירושו מגן עדן.  חטא זה מתואר כהפרת ההרמוניה שבין אלוקים להוויה, ומזוהה עם הצמצום והשבירה הקבליים. האדם הפך לבעל בחירה, לבעל מודעות, ובכך פרש מהאחדות אל השניות, נהיה 'נפרד'. נוצר קרע בין האדם המודע והבחירי לבין הטבע הבלתי מודע והלא בחירי. גם בתוך האדם עצמו נפער קרע: נוצר דיסוננס בין הממשות האנושית, הקיום האנושי, לבין הדעת, ההכרה. הפסיכולוגים משליכים את 'מיתוס הגירוש מן עדן' על היווצרות נפש האדם, סודותיה ומאווייה. הם מדברים על הלידה  כ'היזרקות' מהרחם שהוא 'גן עדן', אל העולם, וטוענים שכל אדם נושא במעמקיו את דמות רחם אימו שאליו מתגעגע לשוב. ה'גירוש' מהרחם הוא המוצא של הבחירה, העצמיות והדעת. יש לעניין זה השלכות  מרחיקות לכת בהבנת נפש האדם. 
אמנם הפרת ההרמוניה היא גם יתרון – האדם זכה בדעת ונהיה בעל בחירה. באמצעות הדעת יכול האדם להיות כאלוקים. קודם החטא, בהיותו חלק מן ההוויה, לא היה עצמאי, ודמה לטבע הפועל כחלק מההוויה (בשפת הגרי"ד סולובייצ'יק: 'אדם נטורה'). בחוזק יד קורע הוא את עצמו מהטבע וזוכה בדעת ובבחירה (בשפת הגרי"ד: 'אדם פרסונה'). המהר"ל מסביר בכמה מקומות שחטאו של אדם הוא בניתוקו מההוויה האלוקית, אך זו גם מעלתו – כוח הבחירה והיצירה שלו. כאן כישלונו, כאן יתרונו וכאן מוצאה של התפתחות התרבות הנשענת על בחירה, עיצוב ומודעות. זהו הניגוד בין עץ החיים לבין עץ הדעת טוב ורע. קו ההתפתחות שהאדם בוחר בו הוא זה הנובע מעץ הדעת: התרבות ולא הטבע. אולם התרבות משמרת תמיד את השניות המונחת לפתחו של עץ הדעת. גאולה אכן מתוארת כתיקון הברית וכהארת פנים בפנים.  
מה משמעות הדברים? כידוע, מונחים של 'פנים בפנים' ו'אחור באחור' הם מונחי יסוד בקבלה. הראשון מציין זיווג גבוה בין המשפיע למקבל, והשני – מצב של הסתר פנים, של ניכור בין בורא לנברא. השפע עדיין מועבר, שאם לא כן יחרב העולם, אלא שהוא ניתן (ומתקבל) ללא רצון פנימי. החטא הוליד מציאות של 'אחור באחור'. שבירת הכלים, המהווה כאמור ביטוי קבלי לשבר שנגרם בעטיו של חטא האדם, התחוללה בגלל שהספירות לא התבטלו לאור האלוקי. חטאו החמור של האדם לפי החסידות נעוץ ב'אני אמלוך' – אני מובחן ונפרד מהאלוקי. הצבת הרצון לשלוט ולהשתלט גרמה לעמידה מנוכרת של אדם מול בוראו. החזרת הפנים והארת פנים בפנים כוונו לא רק כלפי הבורא אלא גם כלפי הזולת. עולם התיקון נועד להביא מרפא לשני חטאי יסוד אלו: ניכור כלפי אלוקים וניכור כלפי הזולת.
כאן צומח בדיוק מושג תיקון הברית: הניסיון לחזור לאחדות הבראשיתית. מהי ברית בכלל? ברית היא התקשרות של אדם לכל דבר בעולם: לעצמים, לתופעות, ובעיקר לזולת, ממקום של הארת פנים, של עין טובה בפועל ממש.
אלא שיישום שאיפה זו בפועל ממש, כלל אינו פשוט. האם יכול האדם לחרוג מעצמו, לנטוש את ה'אני' המוכר ומודע, 'להיזכר' ב'ראשית' של קיומו, בילדותו, במקומות התום והרוך שהיו נחלתו לפני שעטה על עצמו את פרצוף ה'מבוגר'? נטישת העבר היא תנאי להתחדשות, כר' זירא שהתענה מאה תעניות כדי לשכוח תורת בבל. בחסידות מלמדים את היתרון של שכחת העבר כעצה מעשית להתחדשות בעבודת ה'[footnoteRef:0]. בסופו של חשבון בנקודה זו נעוץ הסיכוי של האדם לחיות חיים ממשיים.  [0:   'אצל העולם, השכחה היא חיסרון גדול בעיניהם, אבל בעיני יש בהשכחה מעלה גדולה, כי אם לא היתה שכחה לא היה אפשר לעשות שום דבר בעבודת ה'. אם היה זוכר כל מה שעבר, לא היה אפשר לו להרים את עצמו לעבודתו ית' בשום אופן…וענין זה הוא דרך עצה טובה גדולה מאד בעבודת ה', כי על פי רוב יש לאדם בלבולים רבים וערבוב הדעת מאד ממה שחלף ועבר..על כן השכחה היא עצה טובה גדולה מאד לזה, שתיכף ומיד שחולף ועובר הדבר, יעביר ויסלק אותו מדעתו לגמרי, ויסיח דעתו מזה לגמרי..והבן הדבר היטב כי הוא דבר גדול מאד' [שיחות הר"ן אות כו]] 

כאן מתבררת משמעותו החמורה של פגם הברית: הפיכת ההתקשרות הטהורה ליחס נצלני, דכאני, חמדני. הזולת הופך סובייקט לסיפוק תאוותָי וצרכָי. ההשחתה המינית היא רק פן אחד של ההשחתה החברתית הכוללת. כאשר אני מזהה את הזולת כעומד נגדי ומאיים על קיומי – 'אדם לאדם זאב' – אני מנסה להשתלט עליו פן ישתלט הוא עלי. גם ברית של יהודי עם התורה משמעותה לימוד מתוך אהבה וחשק, לא מעמדת ניכור מתוך מנגנון של אשמה וכפייה חיצונית. קלקול הברית הוא למעשה יחסי אובייקט-סובייקט בלתי מאוזנים. היחס החברתי מתקלקל ונפגם. בני אדם אינם מתאחדים אלא משתלטים, נמצאים במקום שאינם, ואינם חיים את ההוויה עצמה. זהו מובנו המטפיזי של פגם הברית, הפולש לכל פינה בהתנהגותנו.

זוהמת הנחש ישנה איבה עולמית בין האדם לבין הנחש: "הוא ישופך ראש ואתה תשופנו עקב".[footnoteRef:1] חז"ל לימדו במדרש שנחש בא על חוה והטיל בה זוהמה.[footnoteRef:2] בספרי קבלה מבואר שכתוצאה מביאה זו נולד קין, אותו קין שתשוקתו היא לנחש שבתוכו. הנחש הוא התאווה שבעטייה הופך הזולת לאובייקט, פוטנציאל לניצול ואף לרצח.  [1:  אין ספק בכך שיש לפסוק זה קשר עמוק מאוד למה שנאמר אצל יעקב "וידו אוחזת בעקב עשו". ישראל הוא הראש, אלא שיעקב הוא האוחז בעקב. ידוע בספרי סוד שעשו הוא נחש הקדמוני.]  [2:  תלמוד בבלי מסכת שבת קמ"ו עמוד א' ובמקבילות.] 

למה התכוונו חז"ל בדבריהם? מהי הזוהמה שאותה הטיל נחש בחוה? העניין פשוט: כבר פשטי המקראות מצביעים על ההקבלה בין האישה: "ואל אישך תשוקתך והוא ימשול בך" (בראשית ג', ט"ז), לבין קין ויצריו: "ואליך תשוקתו ואתה תמשול בו" (ד', ז'). חטא אדם הראשון, חטא הברית, הופך את היחס העדין, ההרמוני, שבין איש לאשתו, לתשוקה, לרצון לסיפוק עצמי ואף לבליעת הזולת. מתוך כך באה השליטה: יחסי הכוח הנלווים ליחסי האישות. זוהי זוהמת הנחש המפעפעת לתוך קין, המשתוקק אל הנחש שבתוכו. 
חז"ל מבטאים בתיאורם לא רק את הקלקול ביצר המיני, שמקורותיו בכוחות נמוכים, גסים ומזוהמים בזוהמת נחש, אלא מלמדים עניין מרחיק לכת הרבה יותר, והוא: יש באנושות עצמה צד קיני אפל שמקורו בנחש הקדום. רק בהר סיני פסקה זוהמת הנחש, ובכך התכוננה אנושות חדשה של קדושת ישראל. הזיווג האנושי נתפס אצל המקובלים בהקשר זה כתיקון הפירוד הקוסמי והמטפיזי בהיותו זיווג מחודש של המלך עם המטרוניתא וכשיבת הבריאה ממקום של ניכור ועוינות למציאות של הארת פנים בפנים. 
בהקשר זה נשאל את עצמנו מה משמעות קללתה ועונשה של חוה: 'בעצב תלדי בנים'? מה הקשר בין החטא לבין הקללה? 
[bookmark: _1fob9te]התשובה ברורה: החטא הזה, הנעוץ בפגם הברית, מביא לצער הלידה. היצירה והפריון הקשורים בברית הופכים לעצב ולסבל של הלידה. זה המחיר שגובה יצר הרע: כל מטרת יחסי האישות היא עונג, וכל דבר העומד מחוץ לזה, פוגם באושר. נוצר ניגוד בין האישה כאשתו של האיש לבין האישה כאם כל חי; בין הממד של הטבע לבין התרבות – בניין העולם ויישובו. חז"ל ביטאו זאת כדרכם בעוצמה רבה במדרש[footnoteRef:3] על שתי נשות למך (רוצחו של קין!) – אחת לפרייה ורבייה ואחת לתשמיש. למך רוצה לחמוק מהקללה באמצעות נשיאת שתי נשים: אחת לסיפוק תאוותיו ואחרת לילדים ולהמשכיות. פיצול זה מבטא את המתח שבין האישה כאם לבין האישה הנחשקת על-ידי אישהּ.[footnoteRef:4] ר' נחמן מלמד באחת מתורותיו[footnoteRef:5] שהתיקון לקללה הוא דווקא הלידה. הקולות שצועקת היולדת כשהיא על המשבר מתקנים את גניחת הלילית, העצבות ואי הארת הפנים של קלקול הברית. דם הלידה מתקן את דם הנידה. המיניות הבריאה פונה אל הזולת, ומתוך כך הפריון הגלום בה הוא מימושה העליון. המיניות המזוהמת בזוהמת הנחש, לעומתה, פונה אל עצמה, ומתוך כך נתפס הפריון כאיום על קיומה. הלידה מקבילה בהקשר זה לצדקה, המהווה את התיקון לתאוות הממון: הנכונות לתת ולפנות אל האחר מטהרת את העולם הממוני כשם שהיא מטהרת את העולם המיני. [3:  מדרש בראשית רבה, פרשה כ"ג אות ב'.]  [4:  הפסיכולוגים בדורות האחרונים הרבו להתייחס לכפל הזהויות של האישה – זו היצרית הנחשקת לעומת האהובה האמהית.
'אישה המעוררת רושם העשוי להוביל להערכה נפשית גבוהה, סופו של אותו רושם להבשיל ללא רחש חושני, אלא חיבה שאין עימה תולדה אירוטית…ובאשר אהבתם שם אין הם משתוקקים, ובאשר תשוקתם שם אין הם יכולים לאהוב (פרויד)]  [5:  ליקוטי מוהר"ן קמא, תורה כ"ג. ר' נחמן מקשר את פגם הברית עם תאוות הממון. תאוות הממון בהקשר זה משמעה התייחסות אל המציאות כאל אובייקט וכינון יחס נצלני-תועלתני כלפי הזולת, ומכאן זיהויה עם פגם הברית.] 

פגם הברית בְּחטא הוצאת זרע לבטלה מוזכר לראשונה במדרש חז"ל[footnoteRef:6] על ער שהיה דש מבפנים וזורה מבחוץ כדי לא להכחיש את יופייה של אשתו.[footnoteRef:7] הוא רצה להפוך את הקערה על פיה. גם מדרש זה מלמד שהמיניות החוטאת מתכוננת בסתירה ללידה. זה למעשה הפגם של קלקול הברית שהמקובלים הפליגו בחומרתו: המיניות מתנתבת לעולם התוהו, לא לעולם התיקון. [6:  בבלי יבמות לד ע"ב ומקבילות. דיון נרחב על נושא זה במאמרו של הרב הראל גורדין על תיכנון משפחה.]  [7:  עי' למשל בבלי יבמות דף ל"ד עמ' ב'.] 


עירום ועורמה – הארת פנים בפנים זיקה נוספת שנלמדת מפשוטי המקראות קשורה לסמיכות הפסוקים על עורמת הנחש ועל העירום של אדם וחוה. "ויהיו שניהם ערומים האדם ואשתו ולא יתבוששו"; "והנחש היה ערום מכל חית השדה...". יש משמעות למילים דומות המופיעות בסמיכות, במיוחד לראשונה בפסוקים.[footnoteRef:8]  [8:  עמדו על כך חז"ל ופרשנים. "...וקיבלתי…במקום שמילה זו נזכר פעם ראשונה בתורה, שם הוא שורש העניין" (ר' צדוק הכהן, ישראל קדושים, עמ' 66).] 

הערמומיות היא טבעו של הנחש, אך עורמה זו היא גם מודעוּת לעירום בעטיו של נחש: התאווה הנחשית מעצימה את השניות ויוצרת את תודעת העירום ואת אובדן התום הראשוני. השניות, שמקורה כאמור בעץ הדעת, מולידה את הבושה ואת רגשי האשמה. משחדרה לאדם זוהמתו של נחש, שהיא הכוונה חסרת התום, שמטרתה ניצול הזולת, נולדה האשמה והבושה. סרה הארת 'פנים בפנים' כי האדם אינו מסוגל עוד להביט בפני האחר. כידוע, מונחים של 'פנים בפנים' ו'אחור באחור' הם מונחי יסוד בקבלה. 'אחור באחור' הוא מצב של הסתר פנים, של ניכור בין בורא לנברא. מקובלים וחסידים כבר עמדו על הקשר ההדוק שבין חטא הברית לבין פגם הדעת.[footnoteRef:9] זו נובעת מתודעה של 'אנא אמלוך', של אני מובחן ונפרד מהאלוקי.  [9:  ליקוטי מוהר"ן קמא, כ', אות י'.] 

מהי משמעות דיבורים אלה בכל הקשור למערכת היחסים בין בני אדם בכלל ובין איש לאשתו בפרט?
הניכור שבין בני האדם הוא תוצאה של החטא, פריָה של 'אשמה מטפיזית' שאנו חשים כלפי הזולת. היעדר תום הלב גורם לכך שלא נוכל להביט בפני הזולת. אין מדובר ביחס כלפי אדם שחטאנו לו או שיש לנו כוונות רעות כלפיו ולכן אנו נמנעים מלהביט בעיניו מחשש שיוסגרו כוונותינו. העניין מרחיק לכת הרבה יותר; כדי להידבר עם הזולת אנו מרגישים צורך לחמוק ממבטו משום שהמבט מסגיר את השקר שבתוכנו פנימה, את הבגידה היסודית של 'אדם לאדם זאב', של חוסר היכולת להתמסר לאדם כסובייקט, כמטרה לעצמה. במבט עצמו יש חטא משום שאינו טהור. התודעה מחליקה לחוסר כנות ותום. מרכזיותו של האגו מהווה מצב יסודי באדם שלאחר החטא. 'אני אשם בעצם קיומי משום שעצם קיומי מנוגד לקיומך' – כך לימדו ההוגים האקזיסטנציאליסטים.[footnoteRef:10] זו תוצאה של החטא הקדום, של פגם הברית: זו זוהמת הנחש שחדרה לתוכנו פנימה.  [10:  חסיד אחד בא אל ר' מאיר מפרמישלאן והתלונן בפניו שחברו משיג את גבולו ומצר את צעדיו. אמר לו הצדיק: "הראית מימיך סוס שותה בנהר? הוא מכה בפרסות רגליו במים. היודע אתה מה כוונתו?" "איני יודע מה כוונתו", ענה החסיד. אמר לו ר' מאיר: "כיוון שהסוס שוחה לשתות מיד הוא רואה כנגדו סוס שגם הוא שוחה לשתות, ועינו רעה בו. לכן הוא מכה בפרסותיו באותו סוס, שלא ישתה ממימיו. אבל עליך לדעת: אין סוס זה אלא אתה עצמך, אתה בעצמך מצר את צעדיך". הפסיכולוגיה המודרנית גילתה את מהותו המורכבת של מנגנון הגנה זה אשר בעזרתו אנו מייחסים לזולתנו דחפים, רגשות ומערכות נפשיות שלמות שמקורם בעולמנו הפנימי. ] 

אולם השניות אינה רק בין בורא לבריאה ובין אדם לזולתו: היא קיימת גם בתוכי פנימה. העירום הופך לחטא ולאשמה: אני מנוכר לטבעיותי, לגופי. האדם אינו יכול לקבל את עצמו וממילא גם לא את הזולת.[footnoteRef:11]  [11:  כך תיאר פסיכולוג את הניכור שבין זכר לנקבה: "כדי להבין את תפקידה של תחושת הגדלות בחייהם של נערים, עלינו להבין שבתהליך הפיצול שבו אנו יוצרים הגדרות מיגדר קוטביות, כל צד עושה מעין עיסקה... מקובל לעודד נערות ונשים לשמור על קשר עם החלק הרגשי של עצמן ועם אחרים, אך כדי לשמור על הקשרים שלהן, הנערות חייבות ללמוד להשתיק ולשעבד את עצמן... אם נערה היא פיקחית ואסרטיבית מדי, היא מעמידה בסכנה את יחסיה עם נערים ונערות שעשויים לחוש שהיא מתחרה בהם... בנים לומדים לוותר על חלק נכבד מן העושר הרגשי והסיפוק התקשורתי, ובמקומם הם זוכים בהתפתחות בלתי מופרעת של פעילות ציבורית אסרטיבית... מצבים של בושה או העדר הערכה עצמית, נחווים כתחושה שאתה לא מספיק טוב, שאתה לא חשוב... המועקה של מצב הבושה מכשירה את הקרקע לדיכאון... מתגוננים מפניו ע"י שכרון חושים ורגש גדלות. רגש הבושה רודף נערים וגברים רוב ימי חייהם" (טרנס ריל, אני לא רוצה לדבר על זה, תל אביב תשנ"ט).] 


